open-index/open-wikipedia-markdown huggingface dataset:
Lucía (film, 1968)

***Lucía*** je kubanski crno-bijeli omnibus film snimljen 1968. godine u režiji Humberta Solasa. Sastoji se od tri priče čije su protagonistice žene po imenu Lucía, a koje su smještene u tri različita perioda kubanske historije - u 1895. godinu za vrijeme rata za nezavisnost; 1930. godinu u vrijeme diktature Gerarda Machada te 1960. godine kada se počinje uspostavljati novi socijalistički poredak nakon Kubanske revolucije. Svim je pričama također zajednički implicitni feministički kontekst, odnosno u njima se protagonistice sukobljavaju sa seksističkim i mačističkim predrasudama. Solas, kome je to bio prvi film, je različite epizode snimio sa različitim tonom i u različitim stilovima - dok je prva priča napravljena konvencionalno, posljednja je napravljena u stilu francuskog Novog vala. Godine 1969. je prikazan na Moskovskom filmskom festivalu gdje je dobio glavnu nagradu.

## Uloge
* Raquel Revuelta : Lucía (1895)
* Eslinda Núñez : Lucía (1932)
* Adela Legrá : Lucía (1960)
* Eduardo Moure : Rafael
* Ramón Brito : Aldo
* Adolfo Llauradó : Tomas

## Vanjske veze
* 
* Lucia. Struggles with History
Namibe

**Namibe** je grad u Angoli i središte istoimene provincije Namibe. Namibe je obalni i lučki grad koji se nalazi na jugozapadu zemlje, a osnovan je 1840. godine od strane portugalskih kolonijalnih vlasti. Namibe danas broji oko 280,000 stanovnika koji obitavaju u blagoj i suhoj klimi s pustinjskom vegetacijom, a sve zbog blizine pustinje Namib.

## Historija

Grad je formalno osnovan 1840. godine od strane portugalskih vlasti pod nazivom **Angra do Negro**. Portugalci su ovo područje istražili još 1785. godine, a otkrio ga je Luís Cândido Cordeiro Pinheiro Furtado, koji je plovio na fregati *Loanda* po nalogu tadašnjeg guvernera, baruna Moçâmedesa. Nakon nove ekspedicije, grad je formalno osnovan 1840. godine po naredbi portugalskog premijera Joséa Travassosa Valdeza. Godine 1846., nakon *[[Patuleia|Patuleije]]*, Valdez je sa sinom protjeran u Moçâmedes, zajedno s ostalim članovima hunte iz Porta, te je, iako je uspio pobjeći, vraćen u grad prema odredbama Gramidske konvencije.

Grad je započeo gospodarski razvoj zahvaljujući ribarstvu i izgradnji luke, a kasnije je došlo do uspostave nacionalnog parka i izgradnje rudarskih instalacija. Nakon sticanja nezavisnosti, došlo je do radzvajanja gradske industrije - rudarske instalacije preuzela je UNITA, dok je MPLA kontrolirala luku, gdje su boravile kubanske snage. Moçâmedes je pretrpio određene štete tokom rata, međutim nije razoren kao neki drugi gradovi. Godine 1985., naziv grada je promijenjen u današnji **Namibe**. Grad je uspješno obnovljen te je danas izrazito važno lučko središte.

## Geografija

Grad se nalazi na jugozapadu zemlje, nedaleko od pustinje Namib, te izlazi na obalu Atlantika. Na tom području obitavaju jedinke biljke *[[Welwitschia]]*.

### Klima

## Promet

Namibe je jedno od važnih prometnih središta u Angoli. Uz Luandu i Lobito, Namibe posjeduje treću najveću luku u državi. Željeznička pruga Moçâmedes završava upravo u Namibeu, a gradski aerodrom Namibe nalazi se sedam kilometara južno od grada. Stari aerodrom Jurij Gagarin nalazi se 1.7 kilometara od centra grada i koristi se za domaće letove.

## Vanjske veze

* GigaCatholic - the Catholic diocese, with episcopal incumbent biographies
Triple Cross (film, 1966)

***Triple Cross*** (), u bivšoj Jugoslaviji poznat kao ***Priča o Eddieju Chapmanu***, je britansko-francuski špijunski film snimljen 1966. godine u režiji Terencea Younga. Temelji se na autobiografskoj knjizi Eddieja Champmana, britanskog profesionalnog kriminalca koji je za vrijeme Drugog svjetskog rata bio regrutiran kao agent njemačke obavještajne službe Abwehr da bi potom ušao u službu britankse kontraobavještajne službe MI5 i kao dvostruki agent sudjelovao u jednoj od najuspješnijih operacija obmane u historiji ratne špijunaže. Radnja prikazuje kako Chapman nedugo nakon izbijanja rata bude uhapšen i pritvoren na otoku Jersey koji potom okupiraju Nijemci kojima se ponudi kao agent na raspolaganje u zamjenu za slobodu; ispočetka skeptični njemački obavještajci ga obuče za agenta i šalju padobranom u Britaniju sa zadatkom da izvrši sabotaže, ali on umjesto toga odmah stupa u kontakt sa vlastima koje ga odluče iskoristiti kao dvostrukog agenta.

*Triple Cross* se samo okvirno držao historijskih činjenica, pa tako na kraju sugerira da je Abwehrov pukovnik von Grunen (koga glumi Yul Bryner), Chapmanov nadređeni i kontrolor, pao kao žrtva Hitlerove čistke; u stvarnosti je preživio rat te su Chapman i on obnovili prijateljstvo, a Chapman svom bivšem šefu financijski pomagao u nevolji. Kritičari su filmu zamjerali "izvještačenost", pogotovo u scenama koje su nastojale stvoriti nekakvu napetost, odnosno pokušale od protagonista stvoriti supešpijuna nalik na Jamesa Bonda. Sam Chapman filmom nije bio zadovoljan, ali ga je kasnije iskoristio kako bi stekao status celebrityja i neko vrijeme pisao kriminalističku kolumnu za *[[The Sunday Telegraph]]*.

## Uloge

* Christopher Plummer ... Eddie Chapman
* Romy Schneider ... Grofica
* Trevor Howard ... Britanski obavještajni oficir
* Gert Fröbe ... Puk. Steinhager
* Claudine Auger ... Paulette
* Yul Brynner ... Puk. Baron von Grunen
* Harry Meyen ... Por. Keller
* Georges Lycan ... Leo
* Jess Hahn ... Zapovjednik Braid
* Gil Barber ... Bergman
* Jean-Claude Bercq ... Major Von Leeb
* Jean Claudio ... Narednik Thomas
* Robert Favart ... General Dalrymple
* Bernard Fresson ... Pripadnik francuskog pokreta otpora (Raymond)
* Clément Harari ... Losch

## Reference

## Vanjske veze
* 
* 
* 
*
Lubango

**Lubango** je drugi najveći grad u Angoli i središte provincije Huíla. Grad se nalazi u jugozapadnom dijelu zemlje te broji oko 730,000 stanovnika. Do 1975. zvao se **Sá da Bandeira**.

## Historija

Oko 1882. godine, otprilike 1,000 Portugalaca s otoka Madeire nastanilo je područje današnjeg Lubanga. Farmeri su uspješno iskoristili područje visoravni Huíla te su 1885. godine osnovali naselje, današnji Lubango. Te iste godine, oko 40 burskih obitelji nastanilo je Grootfontein u Namibiji te su ubrzo krenuli prema Lubangu. Iako je teritorij pripadao Portugalu, došlo je do spora o pripadnosti koji je razriješen na Berlinskoj konferenciji u portugalsku korist. Burske obitelji su tada krenule natrag prema Namibiji te su pokušale utemeljiti Republiku Upingtoniju.

Do 1910., u Lubangu je živjelo oko 1,700 etničkih Portugalaca. Kada je 1923. godine grad istoimenom prugom spojen s gradom Moçâmedes (danas Namibe), Portugalci su mu i službeno dodijelili status grada i novo ime - **Sá da Bandeira** - prema Bernardu de Sái, 1. markizu od Sá da Bandeire. Grad je doživio značajan procvat za vrijeme portugalske vladavine te je većin grada izgrađena u portugalskom kolonijalnom stilu.

Nakon sticanja nezavisnosti, grad je ponovo dobio ime Lubango. Tokom građanskog rata je služio kao središte kubanskih snaga koje su pomagale MPLA, što je uvelike naštetilo gradskom gospodarstvu.

## Geografija

Lubango je smješten na visini od gotovo 1,800 metara te je jedan od najviših gradova u Angoli. Ima suptropsku klimu.

### Klima

## Gospodarstvo

Gradsko gospodarstvo mahom se temelji na poljoprivredi, posebice mesnim prerađevinama, žitu, duhanu te voću i povrću. Industrijskim sektorom dominiraju obrada kože, hrane i potrošačkih dobara.

## Promet

U Lubangu se nalazi veliki aerodrom Lubango te središte regimente lovaca bombaša ratnog zrakoplovstva Angole. Aerodrom prima domaće letove te je povezan s Windhoekom u Namibiji. Gradom prolazi i željeznička pruga Moçâmedes, a u njemu djeluje i taksi služba.

## Vanjske veze
Malanje

**Malanje** ili **Malange** je grad u Angoli i središte istoimene provincije. Prema popisu iz 2014. godine, Malanje je s nešto više od 485,000 stanovnika sedmi po veličini grad u Angoli. Grad se nalazi 380 kilometara od Luande, a u blizini istog se nalaze slapovi Kalandula, kamene formacije Pungo Andongo i brana Capanda. Klima je vlažna. 

Nedaleko od grada nalazi se i nacionalni park Cangandala, koji je formiran kako bi se zaštitila preostala populacija divovskih sabljastih antilopa. 

Grad su osnovali Portugalci tokom XIX. vijeka, a značajniji razvoj doživio je izgradnjom pruge koja ga je spojila s Luandom. Portugalci su ga uglavnom koristili u gospodarske svrhe, mahom za proizvodnju pamuka, tekstila, kave, voća i kukuruza. Tokom građanskog rata je došlo do stagnacije industrijske proizvodnje, a sam grad je pretrpio velike štete, ipak, uspješno je obnovljen u poslijeratnom periodu.

Aerodrom Malanje izgrađen je još u kolonijalnom periodu, međutim danas ne predstavlja značajnu zračnu luku.
Cabinda

**Cabinda** može se odnositi na sljedeće:
*Cabinda (grad), grad u Angoli i središte istoimene provincije
*Cabinda (provincija), provincija i enklava u Angoli
*Republika Cabinda, kratkotrajna nepriznata država na području današnje provincije
Slapovi Calandula

**Slapovi Calandula** (ranije **slapovi vojvode od Bragançe**) su slapovi koji se nalaze u gradu Calandula, nedaleko od Malanjea u istoimenoj provinciji u Angoli. Slapovi se nalaze na rijeci Lucala; visoki su 105, a široki čak 400 metara. Prema volumenu vode, slapovi Kalandula su među najvećima u cijeloj Africi. 

Od glavnog grada Luande su udaljeni 360 kilometara.

## Galerija

Image:Quedas-Kalandula_01_Bem-Vindo_LWS-2011-08_QD14.jpg
Image:Quedas-Kalandula_02_Aproximando-se_LWS-2011-08_QD15-4.jpg
Image:Quedas-Kalandula_03_agua-chega_LWS-2011-08_QD26.jpg
Image:Quedas-Kalandula_04_agua-chega_LWS-2011-08_QD39.jpg
Image:Quedas-Kalandula_05_mirando_LWS-2011-08_QD30.jpg
Image:Quedas-Kalandula_06_agua-chega_LWS-2011-08_QD34.jpg
Image:Quedas-Kalandula_07_queda_LWS-2011-08_QD18.jpg
Image:Quedas-Kalandula_08_queda_LWS-2011-08_QD19.jpg
Image:Quedas-Kalandula_09_queda_LWS-2011-08_QD20.jpg
Image:Quedas-Kalandula_10_queda_LWS-2011-08_QD32.jpg
Image:Quedas-Kalandula_11_escoa-o-rio-Lucala_LWS-2011-08_QD36.jpg
Image:Quedas-Kalandula_12_dois-mirantes_LWS-2011-08_QD40.jpg
Image:Quedas-Kalandula_13_fim-da-visita_LWS-2011-08_QD37.jpg
Lucala

**Lucala** je rijeka u Angola, najpoznatija kao desni pritok velike rijeke Kwanza. Lucala izvire u provinciji Uíge, teče kroz Malanje, gdje stvara slapove Calandula, da bi se u provinciji Cuanza Norte spojila s Kwanzom.
Akwá

**Fabrice Alcebiades Maieco**, poznatiji kao **Akwá** (Benguela, 30. svibnja 1977.) je umirovljeni angolski nogometaš i reprezentativac koji je igrao kao napadač. Za reprezentaciju je debitirao 1995. godine, a do svog umirovljenja 2006. je skupio 80 nastupa i postigao rekordnih 36 golova. Nastupio je na tri Afrička kupa nacija te je bio kapetan reprezentacije na Svjetskom prvenstvu 2006. Njegov brat, Rasca, također je profesionalni nogometaš. 

Nakon umirovljenja se posvetio politici i razvoju sporta te je danas zastupnik u Narodnoj skupštini.
University of Toronto Press

**University of Toronto Press** (akr. **UTP**) je akademski nakladnik u kanadskom gradu Torontu odnosno izdavački odsjek Univerziteta u Torontu. Najveća je univerzitetska izdavačka kuća u državi i jedna od najvećih u Sjevernoj Americi. UTP je osnovan 1901. godine i do ranih 2010-ih izdao je preko 6500 knjiga. Njegov stručni odsjek izdaje oko 175 monografija godišnje, a edukacijski oko 25 udžbenika. Glavna stručna područja na koje se UTP fokusira su humanističke i društvene nauke. UTP je izdao neke od najvažnijih kanadskih knjiga odnosno serija knjiga, uključujući *[[The Gutenberg Galaxy]]*, *The Bias of Communication*, *The Vertical Mosaic*, *Historical Atlas of Canada*, *[[Dictionary of Canadian Biography]]* i *History of the Book in Canada*, a izdavao je i radove brojnih istaknutih autora kao što su Northrop Frye, Robertson Davies, Harold Innis, Marshall McLuhan, Mark Kingwell, Lester Pearson, George Elliott Clarke, Julia Kristeva, Yousuf Karsh, Bernard Lonergan i Umberto Eco. UTP također publicira i naučne časopise od kojih je 19 dostupno online. Od 2004. funkciju predsjednika izdavačke kuće obnaša John Yates.

## Vanjske veze

*  Službene stranice University of Toronto Pressa
L'avventuriero

***L'avventuriero*** () je italijanski igrani film snimljen u režiji Terencea Younga i premijerno prikazan 1967. godine. Predstavlja adaptaciju romana *[[The Rover (roman)|The Rover]]* Josepha Conrada. Protagonist, koga tumači Anthony Quinn, je nekadašnji francuski bukanir koji se godine 1797. nastoji vratiti u domovinu i započeti miran život, ali ga revolucionarni rat uvede u sukob kako sa Britancima, tako i revolucionarima. Radnja prikazuje kako utočište pronalazi na jednom otoku gdje lijepa, ali poremećena djevojka (čiji lik tumači Rosanna Schiaffino) živi sa tetkom (čiji lik tumači Rita Hayworth). *L'avventuriero* je jedan od opskurnijih naslova, a što se tumači time da ni sami producenti nisu bili zadovoljni njegovom kvalitetom, te su ga prilično kratko distribuirali.

## Uloge
* Anthony Quinn: Peyrol
* Rosanna Schiaffino: Arlette
* Rita Hayworth: Caterina
* Richard Johnson: Real
* Ivo Garrani: Scevola
* Mino Doro: Dussard
* Luciano Rossi: Michel
* Mirko Valentin: Jacot
* Giovanni Di Benedetto: Por. Bolt
* Anthony Dawson: Capitain Vincent

## Vanjske veze
*
L'Arbre de Noël

***'L'arbre de Noël*** (; ) je francusko-italijanski igrani film snimljen 1969. godine u režiji Terencea Younga. Po žanru je drama, a temelji se na istoimenom romanu Michela Bataillea, djelomično inspiriran stvarnim događajima koji su se zbili ispred španske obale nekoliko godina ranije. Protagonist, čiji lik tumači američki glumac William Holden, je Laurent, udovac koji zajedno sa svojim 10-godišnjim sinom Pascalom (koga glumi Brook Fuller) uživa na odmoru kraj obala Korzike. Radnja prikazuje kako se tada ruši avion za koga se kasnije ispostavi da je nosio nuklearno oružje, i kako, Pascal izložen radijaciji dobije leukemiju te mu preostaje šest mjeseci života. *L'arbre*, koji je nastojao iskoristiti pacifističko raspoloženje među tadašnjom publikom nezadovoljnom Vijetnamskim i Hladni ratom, se ponekad naziva "najsrcedrapateljnijim filmom 1960-ih"..

## Uloge
* William Holden: Laurent Ségur
* Virna Lisi: Catherine Graziani
* Bourvil: Verdun
* Brook Fuller : Pascal Ségur
* Mario Feliciani: Pariški ljekar
* Madeleine Damien: Marinette
* Friedrich von Ledebur: Vernet
* Georges Douking: Vlasnik trgovine kučnih ljubimaca
* Jean-Pierre Castaldi: Policajac na motociklu
* Yves Barsacq: Charlie Lebreton

## Reference

## Vanjske veze
*
Palomareski incident

**Palomareski incident** (; ) se zbio 17. januara 1966. iznad Sredozemnog mora nedaleko od grada Palomares na španskoj obali kada se američki strateški bombarder B-52 prilikom uzimanja goriva u letu sudario sa avio-tankerom KC-135 Stratotanker. Tom prilikom su oba aviona uništena te je poginulo 7 članova posada (svi u KC-135 i 3 od 7 u BC-52), ali je također došlo do gubitka četiri hidrogenskih bombi B28 kojima je B-52 bio naoružan tokom obavljanja rutinske misije Chrome Dome kojom je američko ratno zrakoplovstvo permanentno držalo u zraku bombardere kako bi u svakom trenutku moglo izvesti udar protiv ciljeva u SSSR u slučaju izbijanja Trećeg svjetskog rata. Tri bombe su pale na kopno, a pri čemu je kod jedne došlo do detonacije konvencionalnog eksploziva i djelomične kontaminacije plutonija uokolici Palomaresa; četvrta bomba, koja je pala u more, je pronađena tek nakon nekoliko mjeseci i izvađena nakon spektakularne akcije spašavanja u kojoj je sudjelovala američka ratna mornarica.

Cijeli je slučaj izazvao veliku pažnju svjetske javnosti i dao dodatni poticaj antiratnom i antinuklearnom pokretu sugerirajući mogućnost da samo postojanje nuklearnog oružja može čistom slučajnošću dovesti do apokaliptičkih posljedica. Američka vlada na čelu sa predsjednikom Johnsonom je bila dovedena u neugodan položaj, isto kao i tadašnji frankistički režim u Španiji koja se, iako formalno izvan NATO-a, smatrala ključnim hladnoratovskim saveznikom. SAD su zbog toga pokrenule projekt kontaminacije poljoprivrednog zemljišta u Palomaresu; u samoj Španiji su se dogodile demonstracije lokalnog stanovništva.

Slučaj se odrazio i na popularnu kulturu, bilo u obliku britanskih filmskih komedija *[[Finders Keepers (1966 film)|Finders Keepers]]* i *[[The Day the Fish Came Out]]*, ali i mnogo ozbiljnijeg tretmana u romanu *L'Arbre de Noël* francuskog pisca Michela Bataillea koji je 1969. ekraniziran kao istoimeni film.

## Vanjske veze

* John Howard, "Palomares Bajo", *Southern Spaces*, 23 August 2011.
* n-tv: Atomkatastrophe von 1966 – USA und Spanien entseuchen.
* Oral history  of Willard Franklyn Searle, Jr recounting the recovery project.
100 Rifles

***100 Rifles*** () je američki vestern film snimljen 1969. godine u režiji Toma Griesa. Predstavlja adapatciju romana *Californio* Roberta MacLeoda. Protagonist, čiji lik tumači Burt Reynolds, je odmetnik koji 1912. godine u Arizoni opljačka banku te ga zbog toga preko granice u Meksiko progoni crni šerif (čiji lik tumači Jim Brown). Radnja prikazuje kako odmetnik, koji je napola Yaqui Indijanac, nije motiviran pohlepom nego opljačkanim novcem nastoji kupiti oružje kako bi svojim sunarodnjacima pomogao da se obrane od nasilja koje nad njima, koristeći revolucionarni kaos, provodi lokalni general (koga tumači Fernando Lamas).

*100 Rifles* se ponekad naziva "špageti-vesternom", najviše zbog toga što sa sličnim ostvarenjima dijeli stil i lokacije u španskoj pokrajini Almeria, iako je, zapravo, riječ o hollywoodskoj produkciji. Snimanje filma je obilježila svađa između Reynoldsa i Raquel Welch, koja tumači ženu u koju se zaljubi; zbog njega njih dvoje godinama nisu htjeli raditi zajedno (a na filmu *[[Fuzz (film)|Fuzz]]* su pristali jedino pod uvjetom da se ne pojavljuju u istim scenama). Nakon premijere je film postigao komercijalni neuspjeh, a ni kritike nisu bile povoljne, što se dijelom tumači usporedbama sa tematski sličnim, ali daleko upečatljivijim filmom *[[Divlja horda]]*.

## Uloge
* Burt Reynolds ... Yaqui Joe Herrera
* Raquel Welch ... Sarita
* Fernando Lamas ... General Verdugo
* Jim Brown ... Lyedecker
* Dan O'Herlihy ... Steven Grimes
* Eric Braeden ... Por. Franz Von Klemme (kao Hans Gudegast)
* Michael Forest ... Humara
* Aldo Sambrell ... Nar. Paletes
* Soledad Miranda ... Djevojka u hotelu
* Alberto Dalbés ... Padre Francisco
* Charly Bravo ... Lopez (kao Carlos Bravo)
* José Manuel Martín ... Saritin otac
* Akim Tamiroff ... General Romero (izbačene scene)
* Sancho Gracia ... Meksički vođa
* Lorenzo Lamas ... Indijanski dječak

## Reference

## Vanjske veze
* 
*
Finders Keepers (film, 1966)

***Finders Keepers*** () je britanski filmski mjuzikl snimljen 1966. godine u režiji Sidneya Hayersa. U njemu britanski pop-pjevač Cliff Richard tumači fiktivnu verziju samog sebe, a zaplet, djelomično inspiriran stvarnim događajima koji su se zbili nedugo prije snimanja, se događa u španskom gradiću gdje Cliff zajedno sa bendom The Shadows treba održati koncert, ali otkriva da su svi stanovnici pobjegli zbog bombe koja je slučajno pala iz aviona. Producenti su filmu nastojali dati dodatni publicitet organizirajući natječaj za glavnu glumicu koja je trebala glumiti lokalnu špansku djevojku; na njemu je pobijedila 21-godišnja Viviane Ventura koja je govorila tečno španski jezik. Sam film je dobio loše kritike i nije postigao komercijalni uspjeh, potakavši Richarda da prekine suradnju sa bendom The Shadows.

## Uloge
* Cliff Richard - Cliff
* Hank Marvin - sam sebe (kao član benda The Shadows)
* Bruce Welch - sam sebe (kao član benda The Shadows)
* Brian Bennett - sam sebe (kao član benda The Shadows)
* John Rostill - sam sebe (kao član benda The Shadows)
* Robert Morley - Pukovnik Roberts
* Peggy Mount - Mrs. Bragg
* Viviane Ventura - Emilia
* Graham Stark - Burke
* John Le Mesurier - Mr. X
* Ellen Pollock - Baka
* Ernest Clark - Zračni maršal
* Burnell Tucker - Pilot
* George Roderick - Svećenik
* Bill Mitchell - Američki stražar
* Robert Hutton - Zapovjednik

## Soundtrack
Columbia Records je izdala soundtrack album za *Finders Keepers* sa pjesmama koje izvode Cliff Richard i Shadows]] (Columbia SCX 6079)
# "Finders Keepers" (Cliff Richard and The Shadows)
# Time Drags By (Cliff Richard and The Shadows)
# Washerwoman (Cliff Richard and The Shadows)
# La La La song (Cliff Richard and The Shadows)
# My Way (The Shadows)
# Oh Senorita (Cliff Richard and The Shadows)
# Spanish Music (The Shadows)
# Fiesta (Cliff Richard and The Shadows)
# This Day (Cliff Richard and The Shadows)
# Paella (Cliff Richard and The Shadows)
# Finders Keepers/My Way/Paella/Fiesta (Medley) (The Shadows)
# Run to the Door (nije u filmu)
# Where Did the Summer Go (nije u filmu)
# Into Each Life Some Rain Will Fall (Cliff Richard and The Shadows) (nije u filmu)

## Izvori

## Vanjske veze
*
A High Wind in Jamaica (roman)

***A High Wind in Jamaica*** () je roman britanskog pisca Richarda Hughesa objavljen 1929. godine. Radnja se događa na Karibima sredinom 19. vijeka i prikazuje kako četvoro djece vlasnika plantaže, koje su njihovi roditelji bili poslali u Englesku, sticajem okolnosti završi u rukama pirata na čelu sa kapetanom Jonsenom koji ih nastoji riješiti, ali prije nego što se među njima razvije bizaran odnos temeljen na psihološkoj manipulaciji. Roman je nakon objavljivanja izazvao kritike, prije svega zbog motiva seksualnog zlostavljanja djece, ali i toga da su djeca prikazana kao sposobna počiniti ubistvo i druge zločine. Zbog toga se *A High Wind in Jamaica* ponekad naziva pretečom znamenitog romana *[[Lord of the Flies|Gospodar muha]]* Williama Goldinga. Roman je također poznat i po tome što se u njemu prvi put spominje koktel pod nazivom Hangman's Blood.

Godine 1965. je snimljen istoimeni film sa Anthonyjem Quinnom u glavnoj ulozi.
A High Wind in Jamaica (film)

***A High Wind in Jamaica*** () je britanski igrani film snimljen 1965. godine u režiji Alexandera Mackendricka. Predstavlja adaptaciju istoimenog romana Richarda Hughesa. Radnja se dogaša 1870. godine na Karibima i prikazuje kako djeca Thorntovih, engleskih plantažera na Jamajci, prilikom putovanja u domovinu sticajem okolnosti završe kod pirata na čelu sa kapetanom Chavezom (čiji lik tumači Anthony Quinn), koji ih se pokušava riješiti, ali ne prije nego što sa njima razvije neobičan odnos i prije nego što dođe do niza incidenata koji će na kraju imati tragičan epilog.

Snimanje filma je bila originalna ideja Jamesa Masona, uglednog glumca koji je bio oduševljen originalnim romanom te je 1950-ih namjeravao producirati ekranizaciju za studio 20th Century Fox. Scenarist Nunally Johnson, koga je studio angažirao za projekt, je pak, uklonio sve "problematične" elemente iz mračnog predloška, i umjesto toga ga je u svom scenariju transformirao u laganu pustolovnu priču za porodičnu publiku. Kada je godine 1965. scenario konačno došao do Mackendricka, on je bio njime užasnut te je, uz dosta napora, i uz pomoć Quinna koji je iskoristio svoj uticaj glumačke zvijezde, napravio značajne izmjene u odnosu na Johnsonov tekst te ga približio predlošku. Ta je, verzija, međutim, bila isječena od strane studija za nekih 25 minuta. Nije doživjela komercijalni uspjeh, a Mackendrick je upravo njenu kratkoću navodio kao glavni razlog.

## Uloge
* Anthony Quinn ... Chavez
* James Coburn ... Zac
* Deborah Baxter ... Emily
* Dennis Price ... Mathias
* Lila Kedrova ... Rosa
* Nigel Davenport ... Mr. Thornton
* Isabel Dean ... Mrs. Thornton
* Kenneth J. Warren ... Kap. Marpole
* Ben Carruthers ... Alberto (kao Benito Carruthers)
* Gert Fröbe ... Nizozemski kapetan (kao Gert Frobe)
* Brian Phelan ... Curtis
* Trader Faulkner ... Pirat
* Charles Laurence ... Tallyman
* Charles Hyatt ... Pirat
* Dan Jackson ... Pirat
* Viviane Ventura ... Margaret Fernandez

## Reference

## Vanjske veze
* 
* 
*
Loin du Vietnam

***Loin du Vietnam*** () je francuski dokumentarni film snimljen snimljen 1967. godine od grupe režisera koju su činili Chris Marker, Joris Ivens, Claude Lelouch, Alain Resnais, Agnès Varda, Jean-Luc Godard i William Klein. U njemu se prikazuje tada aktualni Vijetnamski rat, a autori, koji su bili ljevičarske orijentacije, su u njemu kritizirali američku intervenciju u Južnom Vijetnamu, odnosno izražavali podršku komunističkoj vladi Sjevernog Vijetnama u nastojanju da oružanom borbom izbori ujedinjenje zemlje. Film je po strukturi omnibus i sastoji se kako od materijala snimljenih u samom Vijetnamu, tako i u samim SAD gdje se protiv rata tada počeo okretati dio javnosti i što je dovodilo do demonstracija i kontra-demonstracija na ulicama. Naslov je film dobio prema riječima crnog aktivista koji je ustvrdio da je "Vijetnam daleko od Amerike" i da zbog toga ne pogađa javnost dovoljno da bi se potpuno okrenula protiv njega, te da će se to dogoditi tek kada ratom izazvano nasilje dođe na američke ulice.

*Loin du Vietnam* je nastao po zamisli Chrisa Markera. Film je snimljen uz relativno nizak budžet, s obzirom da je veliki dio autora i članova ekipe na njemu radio iz uvjerenja, te se unaprijed odrekao svih honorara. Prikazivanje filma u samoj Francuskoj su, pak, obilježili incidenti vezani uz prijetnje, vandalizam i slične terorističke aktivnosti militantnih pripadnika ekstremne desnice.

## Reference

## Vanjske veze
* 
*
Mick Ronson

**Michael "Mick" Ronson** (26. svibnja 1946 – 29. travnja 1993) bio je engleski gitarist, tekstopisac, multi-instrumentalist, aranžer i producent. Postigao je kritički i komercijalni uspjeh suradnjom sa Davidom Bowieom kao jedan od članova benda the Spiders from Mars. Snimao je sa Bowieom i Morrisseyom.

Snimio je nekoliko solo albuma, od kojih se osobito izdvaja *[[Slaughter on 10th Avenue (Mick Ronson album)|Slaughter on 10th Avenue]]*, koji je dosegnuo #9 mjesto na britanskoj ljestvici albuma. Ronson je igrao sa raznim bendovima nakon toga sa Bowiem. *[[Rolling Stone]]* ga je 2003. proglasio 64. najvećim gitaristom svih vremena. te #41. najvećim u izdanju 2012.

Umro je u dobi od samo 46 godina od raka jetre.
## Izvori

## Vanjske veze

* The Secret Sessions featuring Ian Hunter and Mick Ronson
L'ebreo errante

***L'ebreo errante*** () je italijanski crno-bijeli igrani film snimljen 1948. godine u režiji Goffreda Alessandrinija. Predstavlja adaptaciju istoimenog romana francuskog pisca Eugenea Suea, koja je, pak, bila inspirirana legendom o Ahasveru. Protagonist, čiji lik tumači Vittorio Gassman, je Jevrej po imenu Matija koji je zbog zlostavljanja Isusa osuđen da vječno luta svijetom, i koji se 1940. godine pred Pad Francuske zatekne u Parizu kao uspješni bankar. Radnja prikazuje kako, usprkos toga što ima novaca za bijeg pred nacistima, odlučuje ostati i pokušati pomoći svojim sunarodnjacima da izbjegnu likvidaciju, nastojeći tako iskupiti grijehe.

## Vanjske veze
* 
*
John Kay

**John Kay**, rođen kao **Joachim Fritz Krauledat** (Tilsit, 12. travnja 1944) je kanadski rock pjevač, tekstopisac i gitarist, najpoznatiji kao osnivač i vođa benda Steppenwolf.

Rođen je u Istočnoj Pruskoj, a kasnije je emigrirao u Kanadu.

## Diskografija
### Studijski albumi (Steppenwolf i solo)

### Solo singlovi

## Vanjske veze

* Steppenwolf's official website
* Kay's Biography 
* John Kay & Company - The Lost Heritage Tapes  (CD 1997; recorded 1976, but previously unreleased)
*  Matthias Greffrath, ZEITmagazin LEBEN, Nr. 8, 14.02.2008 (report from a childhood friend)
The Illustrated Man (film)

***The Illustrated Man*** () je američki science fiction film snimljen 1969. u režiji Jacka Smighta. Temelji se na istoimenoj zbirci novela Raya Bradburyja, a po strukturi je omnibus koji se sastoji od tri priče. Njima, kao i u knjizi, okvir daje muškarac, čiji lik tumači Rod Steiger, čije je cijelo tijelo prekriveno tetovažama koje prikazuju iz priča smještenih u budućnost, a koje on kazuje namjernicima. Prva, temeljene na priči *[[The Veldt]]* (Savana), prikazuje kako su roditelji djeci kao igračku instalirali sistem virtualne stvarnosti koji u njihovoj kući simulira savanu sa divljim zvijerima; druga, temeljena na priči *[[The Long Rain]]*, prikazuje kako grupa astronauta na planeti gdje pada vječna kiša pokušava pronaći sklonište; treća priča, *The Last Night of the World* prikazuje bračni par koji, iako zna da će sutra svijet propasti, nastoji do posljednjeg trenutka voditi normalni život.

*The Illustrated Man* se isticao izuzetnim trudom uloženim da se rekonstruira naslovni koncept, pa je tako Steiger svaki dan na setu provodio 20 sati provodio stavljajući ili skidajući šminku koja je trebala simulirati tetovaže. Sa druge strane, kritika je bila izuzetno neraspoložena prema filmu, tvrdeći da ga je Steiger uništio svojim preglumljivanjem. Posebno su razočarani bili Bradburyjevi poklonici, a Rod Serling, autor *[[Zona sumraka (TV serija, 1959))|Zone sumraka]]*, ga je nazvao najgorim filmom ikada napravljenim.

## Uloge
* Rod Steiger ... Carl
* Claire Bloom ... Felicia
* Robert Drivas ... Willie
* Don Dubbins ... Pickard
* Jason Evers ... Simmons
* Tim Weldon ... John
* Christine Matchett ... Anna

## Vanjske veze
*
Il medico e lo stregone

***Il medico e lo stregone*** () je italijansko-francuska filmska komedija snimljena 1957. godine u režiji Marija Monicellija. Protagonist, koga tumači Marcello Mastroianni je mladi ljekar koji dolazi otvoriti ordinaciju u zabačeni gradić u Basilicati, ali tamo otkriva da se lokalno stanovništvo ne želi liječiti kod njega, nego kod samozvanog iscjelitelja (čiji lik tumači Vittorio De Sica). Radnja prikazuje kako njegovi napori da potencijalne pacijente uvjeri u prednosti službene medicine ne urode plodom, te je prisiljen poduzeti niz smicalica kako bi svog suparnika raskrinkao kao beskrupuloznog varalicu.

## Uloge
* Vittorio De Sica - Antonio Locoratolo
* Marcello Mastroianni - Dr. Francesco Marchetti
* Marisa Merlini - Mafalda
* Lorella De Luca - Clamide
* Gabriella Pallotta - Pasqua
* Alberto Sordi - Corrado
* Virgilio Riento - Umberto
* Carlo Taranto - Scaraffone
* Ilaria Occhini - Rosina
* Riccardo Garrone - Narednik
* Giorgio Cerioni - Galeazzo Pesenti
* Gino Buzzanca - Il sindaco di Pianetta
* Franco Di Trocchio - Mali Vito

## Vanjske veze
* 
*
Simon & Schuster

**Simon & Schuster** (akr. **S&S**) je američki izdavač knjiga, često svrstavan u neformalnu grupu "velikih pet" () nacionalnih nakladnika. Od 2006. predstavlja odsjek korporacije CBS i sjedište mu se nalazi u Centru Rockefeller u New Yorku. Kompaniju su 1924. godine osnovali Richard L. Simon i M. Lincoln Schuster, dvojica poslovnih partnera koji su se istakli kao agresivni i uspješni promotori knjiga. Izdavačka kuća je kroz prvih pola vijeka postojanja promijenila više vlasnika, a veliku ekspanziju doživjela je od 1984. kada je započeo proces stjecanja 60-ak manjih izdavača. Sredinom 2010-ih kompanija je zapošljavala 1300 ljudi u više od sto država svijeta i izdavala oko 2000 knjiga godišnje pod 35 različitih otisaka.

## Vanjske veze
*  Službene stranice Simon & Schustera
Léon Werth

**Léon Werth** (Remiremont, 17. februar 1878 - Pariz, 13. decembar 1955) bio je francuski književnik i novinar, najpoznatiji kao dobar prijatelj Antoinea de Sainta-Exuperyja kome je bio posvećen roman *[[Mali princ]]*.

## Bibliografija

* 33 jours
* Clavel chez les majors
* La maison blanche
* Clavel soldat
* Cochinchine
* Le destin de Marco
* Le monde et la ville
* Saint-Exupéry, tel que je l'ai connu
* Caserne 1900
* Déposition / Journal 1940 - 1944
* Voyages avec ma pipe
* Une soirée à L'Olympia
* Claude Monet
* Un soir de cirque
* Vlaminck
* Pierre Bonnard
* Les amants invisibles
* Chana Ourloff
* Cézanne
* Cour d'assises
* Danse, danseurs, dancings
* Dialogue sur la danse
* Dix-neuf ans
* Ghislaine
* K.X. Roussel
* Impressions d'audience : le procès Pétain
* Marthe
* Meubles Modernes
* Le monde et la ville
* La peinture et la mode
* Pijallet danse
* Yvonne et Pijallet

## Vanjske veze
* ''Une soirée à l'Olympia'', livre electronique
* Léon Wert on the website of Viviane Hamy Publishing house 
* Left french newspaper ''Politis'', january 2006
* Events in the Pompidou Center Library in Paris 
* Pierre Michel, ''Octave Mirbeau et Léon Werth .
Cartagine in fiamme (film)

***Cartagine in fiamme*** (; ) je italijansko-francuski pustolovno-historijski (peplum) film snimljen u režiji Carminea Gallonea i premijerno prikazan početkom 1960. godine. Predstavlja adaptaciju istoimenog romana Emilija Salgarija, koji je 1914. godine bio poslužio kao jedan od predložaka za mnogo poznatiji film *[[Cabiria]]*. Radnja se događa u Kartagini neposredno i za vrijeme Trećeg punskog rata. Protagonist, koga tumači José Suárez, je kartaginski vojnik koji se zaljubi u zarobljeni Rimljanku (čiji lik tumači Anne Heywood).

## Uloge
* Pierre Brasseur - Sidone
* Daniel Gélin - Phegor
* Anne Heywood - Fulvia
* Aldo Silvani - Hermon
* Ilaria Occhini - Ophir
* Paolo Stoppa - Astarito
* José Suárez - Hiram
* Masimo Girroti - Tsour
* Gianrico Tedeschi - Eleo
* Edith Peters - Sarepta
* Cesare Fantoni - Assian
* Erno Crisa - Asdrubak
* Antonio Wisemané - Polacco
* Nicolini Roberto - Cesare

## Vanjske veze
*
Mackenna's Gold

***Mackenna's Gold*** () je američki vestern film snimljen 1969. godine u režiji J. Lee Thompsona. Predstavlja adaptaciju istoimenog romana Hecka Allana, koji je, pak, bio inspiriran legendom o izgubljenom Adamsovom nalazištu u Novom Meksiku. Protagonist, čiji lik tumaći Gregory Peck je šerif koji se sticajem okolnosti dočepa karte koja vodi do skrivenog blaga u kanjonu, a koga potom otme meksički razbojnik (čiji lik tumači Omar Sharif) u nastojanju da se i sam dočepa blaga. Radnja prikazuje kako se zlata također nastoji dočepati i cijeli niz živopisnih ličnosti, a čija će pohlepa i međusobno povjerenje dovesti do krvoprolića.

*Mackennna's Gold* je bio jedan od ambicioznijih vestern-ostvarenja svog vremena, a što se prije svega ogledalo u izuzetno impresivnoj glumačkoj ekipi i visokom budžetu. Usprkos toga, predstavljao je komercijalni promašaj. Kada je godine 1974. prikazan u SSSR-u, postigao je daleko veći uspjeh te sa 68 miliona gledatelja postao najpopularniji film godine; popularnost se ogledala i u tome da je naslovna pjesma *Old Turkey Buzzard* u ruskom prepjevu i izvođenju Valerija Obodzinskog postala veliki hit.

## Uloge

* Gregory Peck ... Šerif Sam MacKenna
* Omar Sharif ... John Colorado
* Telly Savalas ... Narednik Tibbs
* Camilla Sparv ... Inga Bergemann
* Keenan Wynn ... Sanchez
* Julie Newmar ... Hesh-Ke
* Ted Cassidy ... Hachita
* Lee J. Cobb ... Urednik
* Raymond Massey ... Propovjednik
* Burgess Meredith ... Vlasnik trgovine
* Anthony Quayle ... Stari Englez
* Edward G. Robinson ... Stari Adams
* Eli Wallach ... Ben Baker
* Eduardo Ciannelli ... Prerijski Pas
* Dick Peabody ... Avila
* Rudy Diaz ... Besh
* Robert Phillips ... Majmun
* Shelley Morrison ... Pima Skvo
* J. Robert Porter ... Mladi Englez
* John Garfield, Jr. ... Adamsov dječak
* Pepe Callahan ... Laguna
* Madeleine Taylor Holmes ... Stara Apačkinja
* Duke Hobbie ... Poručnik
* Trevor Bardette ... Sudac Bergeman (van špice)
* Victor Jory ... Narator

## Reference

## Vanjske veze
* 
* 
* 
* 
*
Il dolce corpo di Deborah

***Il dolce colpo di Deborah*** () je italijansko-francuski triler film snimljen 1968. godine u režiji Romola Guerrierija. Naslovna protagonistica, čiji lik tumači američka glumica Carroll Baker, je bogata Amerikanka koja sa svojim francuskim mužem Marcelom (čiji lik tumači Jean Sorel) odlazi na medeni mjesec po Evropi, ali tamo bude izložena nizu prijetnji i zastrašujućih događaja. Radnja prikazuje kako se ispostavlja da ti događaji imaju veze sa samoubistvom bivše Marcelove zaručnice. *Il dolce corpo di Deborah* je poznat po tome što je koristio labavljenje dotadašnjih cenzorskih standarda kako bi u žanr trilera unio nešto eksplicitnije nasilje, elemente stvaranja napetosti dotle vezanih za horor, te to malo više erotskih elemenata, odnosno što je koristio tehnike stvaranja napetosti sličnije hororu. U Italiji je film postigao uspjeh, ali u drugim zemljama ne. Usprkos toga se ponekad navodi kao jedno od prvih važnijih ostvarenja *[[giallo]]* žanra, iako će njegove elemente još eksplicitnije koristiti kasnija ostvarenja.

## Uloge
* Carroll Baker ... Deborah
* Jean Sorel ... Marcel
* George Hilton ... Robert
* Evelyn Stewart ... Suzanne Boileau 
* Luigi Pistilli ... Philip
* Michel Bardinet ... Inspektor
* Mirella Pamphili ... Telefonistica
Bombaški napad u Ankari 13. 3. 2016.

**Bombaški napad u Ankari** je bio teroristički napad na uredski kompleks Kızılay, Çankaya u središtu Kızılay u turskom glavnom gradu Ankari, izveden 13. 3. 2016. Napad je prouzročio smrt 37 osoba a preko 127 osoba je ozlijeđeno. Sve do 2016 je predstavljao najgori teroristički akt počinjen unutar granica Turske.

Počinitelji su navodno bili Kurdski jastrebovi slobode (KJS).

## Reference

## Vanjske veze

* Car bomb targets busy hub in Turkey's capital; at least 27 die, Los Angeles Times
* Ankara'da patlatılan bombalı BMW Viranşehir'den geldi, T24
* Mmart 2016 Ankara'da bombalı saldırısı ve ayrıntıları, Milliyet 
* Turkish government 'blocks Twitter and Facebook' as part of alleged media ban following Ankara blast, The Independent
The April Fools

***The April Fools*** () je američka filmska komedija snimljena 1969. godine u režiji Stuarta Rosenberga. Protagonist, čiji lik tumači Jack Lemmon, je Howard Brubaker, zarobljen u braku bez ljubavi sa Phyliss (čiji lik tumači Sally Kellerman) i zaposlenik poduzeća koga njegov šef Ted Gunther (čiji lik tumači Peter Lawford) unaprijedi i poziva na zabavu na kojoj ga upoznaje sa svojom trofejnom suprugom Catherine (čiji lik tumači Catherine Deneuve). Tokom razuzdane zabave Howard i Catherine shvate da su zaljubljeni jedno i drugo, te odlučuju napustiti svoje muževe i pobjeći.

Kada je započelo snimanje, glavnu žensku ulogu je originalno trebala dobiti Shirley MacLaine, koja je nekoliko godina prije sa Lemmonom stvorila dobar glumački par u nagrađenom filmu *[[The Apartment|Apartman]]*. Snimanje je, međutim, napustila kako bi se priključila predsjedničkoj kampanji Roberta F. Kennedyja, pa je umjesto nje uskočila Deneuve kojoj je to bio prvi značajniji nastup u Hollywoodu. Iako mu kritičari nisu pronašli neke veće zamjerke, film ih nije oduševio. Muzička podloga uključuje naslovnu pjesmu koju je napisao Burt Bacharach, a koju izvodi Dionne Warwick.

## Uloge

## Reference

## Vanjske veze
* 
*
Midnight Menace

***Midnight Menace*** () je britanski triler film snimljen 1937. godine u režiji Sinclaira Hilla. Radnja je velikim dijelom bila inspirirana aktualnim političkim događajima koji su prethodili Drugom svjetskom ratu, odnosno nastojala iskoristiti tada široko rasprostranjeno pacifističko raspoloženje u britanskoj i javnosti brojnih drugih zapadnih zemalja. Protagonist, čiji lik tumači Charles Farrell) je novinski ilustrator koji nastoji istražiti smrt reportera, za koga se ispostavlja da je razotkrio zavjeru bogatog proizvođača oružja (čiji lik tumači Fritz Kortner) koji nastoji izazvati novi svjetski rat tako što izazove eksploziju prilikom održavanja mirovne konferencije u Londonu. Film se po svom stilu uspoređivao sa ranim ostvarenjima iz Hitchockovog opusa, a žanrovski sadrži i elemente science fictiona, s obzirom da glavni negativac kao oružje koristio radiom upravljane avione bez posade.

## Uloge
* Charles Farrell - Brian Gaunt
* Margaret Vyner - Mary Stevens
* Fritz Kortner - Peters
* Danny Green - Socks
* Wallace Evennett - Smith
* Monti DeLyle - Pierre
* Dino Galvani - Tony
* Arthur Finn - Mac, novinski urednik
* Laurence Hanray - Sir George, glavni zavjerenik
* Arthur Gomez - Baron von Kleisch, delegat
* Raymond Lovell - Harris
* Evan John - Dr. Marsh
* Reynes Barton - Predsjednik konferencije
* Terence O'Brien - Tajni agent Fearns
* Dennis Val Norton - Vronsky, Petersov pomoćnik
* Billy Bray as Banks
* Sydney King as Graham Stevens
* Andreas Malandrinos as Zadek
* Victor Tandy as Groves

## Izvori


## Vanjske veze
*
Saraband for Dead Lovers

***Saraband for Dead Lovers*** () je britanski historijski film snimljen 1948. godine u režiji Basila Deardena. Predstavlja adaptaciju istoimenog romana Helen Simpson, inspiriranog stvarnim događajima koji su se krajem 17. vijeka zbili u Kneževina Hanover u Njemačkoj. Protagonistica, čiji lik tuimači Joan Greenwood, je Sophie Dorothea, supruga princa Georga Luisa (čiji lik tumači Peter Bull) koja se osjeća zarobljena u političkom braku bez iskrenih osjećaja. Radnja prikazuje kako utjehu pronalazi u privlačnom švedskom aristokratu grofu Philipu Konigsmarku te sa njim započinje ljubavnu vezu koja će tragično završiti.

*Saraband* je predstavljao jedan od ambicioznijih projekata britanskog studija Ealing; osim što je snimljen u tada još uvijek skupom filmu u boji, u njega je uložen veliki trud za rekontsrukciju daleke prošlosti, te je kasnije bio nominiran za Oscar za najbolju scenografiju. Kasniji kritičari su tvrdili da je, u odnosu na slična ostvarenja, uključujući Gainsborough melodrame, iskazao daleko više brige za autentični (i u pravilu manje romantični) prikaz historije.

## Uloge

* Stewart Granger ... Grof Philip Konigsmark
* Joan Greenwood ... Sophie Dorothea
* Flora Robson ... Grofica Clara Platen
* Françoise Rosay ... Kneginja izbornica Sophia
* Frederick Valk ... Knez izbornik Ernest Augustus
* Peter Bull ... Princ George Louis
* Anthony Quayle ... Durer
* Michael Gough ... Princ Charles
* Megs Jenkins ... Frau Busche
* Jill Balcon ... Knesbeck
* David Horne ... Vojvoda George William
* Mercia Swinburne ... Grofica Eleanore
* Cecil Trouncer ... Major Eck
* Noel Howlett ... Grof Platen
* Barbara Leake ... Maria, Clarina sluškinja
* Miles Malleson ... Gospodar zle vladavine
* Anthony Lang ... Mladi princ George
* Rosemary Lang ... Mlada princeza Sophie
* Edward Sinclair ... Nils
* Allan Jeayes ... Guverner Ahldena
* Aubrey Mallalieu ... Izaslanik u Ahldenu
* Guy Rolfe ... Izaslanik u Ahlden
* Christopher Lee ... Vojvoda Anthony von Wolfenbuttel

## Reference

## Vanjske veze
* 
* Review of film at *Variety*
Madeleine Carroll

**Edith Madeleine Carroll** (26. februar 1906 &ndash; 2. oktobar 1987) je bila britanska glumica, koja je uživala popularnost zahvaljujući filmskim nastupima 1930-ih i početkom 1940-ih. Danas je najpoznatija po ulogama u ranim trilerima Alfreda Hitchcocka, uključujući *[[39 Steps (film, 1935)|39 stepenica]]* iz 1935. godine, a zbog kojih je stekla status jedne od prvih "Hitchcockovih plavuša". Na karijeru je značajno uticao Drugi svjetski rat kada se, potaknuta smrću sestre Marguerite u njemačkom bombardiranju, posvetila humanitarnom radu, za koga je kasnije dobila niz priznanja.

## Filmografija

* *[[The Guns of Loos]]* (1928)
* *[[What Money Can Buy]]* (1928)
* *[[The First Born]]* (1928)
* *[[Pas si bête]]* (1928)
* *[[The Crooked Billet]]* (1929)
* *[[The American Prisoner (film)|The American Prisoner]]* (1929)
* *[[Atlantic (1929 film)|Atlantic]]* (1929)
* *[[The W Plan]]* (1930)
* *[[L'instinct]]* (1930)
* *[[Young Woodley (1930 film)|Young Woodley]]* (1930)
* *[[French Leave (1930 film)|French Leave]]* (1930)
* *[[Escape (1930 film)|Escape]]* (1930)
* *[[The School for Scandal (1930 film)|The School for Scandal]]* (1930)
* *[[Kissing Cup's Race (1930 film)|Kissing Cup's Race]]* (1930)
* *[[Madame Guillotine]]* (1931)
* *[[Fascination (1931 film)|Fascination]]* (1931)
* *[[The Written Law]]* (1931)
* *[[Sleeping Car (film)|Sleeping Car]]* (1933)
* *[[I Was a Spy]]* (1933)
* *[[The World Moves On]]* (1934)
* *[[The Dictator (1935 film)|The Dictator]]* (1935)
* *[[The 39 Steps (1935 film)|The 39 Steps]]* (1935)
* *[[The Story of Papworth, the Village of Hope]]* (1936, short)
* *[[The Case Against Mrs. Ames]]* (1936)
* *[[Secret Agent (1936 film)|Secret Agent]]* (1936)
* *[[The General Died at Dawn]]* (1936)
* *[[Lloyd's of London (film)|Lloyd's of London]]* (1936)
* *[[On the Avenue]]* (1937)
* *[[It's All Yours]]* (1937)
* *[[The Prisoner of Zenda (1937 film)|The Prisoner of Zenda]]* (1937)
* *[[Blockade (1938 film)|Blockade]]* (1938)
* *[[Cafe Society (film)|Cafe Society]]* (1939)
* *[[Honeymoon in Bali]]* (1939)
* *[[My Son, My Son!]]* (1940)
* *[[Safari (1940 film)|Safari]]* (1940)
* *[[Northwest Mounted Police (film)|Northwest Mounted Police]]* (1940)
* *[[Virginia (1941 film)|Virginia]]* (1941)
* *[[One Night in Lisbon]]* (1941)
* *[[Bahama Passage]]* (1941)
* *[[My Favorite Blonde]]* (1942)
* *[[White Cradle Inn]]* (1947)
* *[[An Innocent Affair]]* (1948)
* *[[The Fan (1949 film)|The Fan]]* (1949)

## Izvori

## Vanjske veze

* 
* 
* 
* BBC: ''Bid to honour film star war nurse''
* Madeleine Carroll - Official Tribute Website 
* Photographs of Madeleine Carroll
Le dolci signore

***Le dolci signore*** () je italijansko-francuska filmnska komedija snimljena u režiji Luigija Zampe i premijerno prikazana 1968. godine. Protagonistice, čiji likove tumače Ursula Andress, Virna Lisi, Claudine Auger i Marisa Mell su četiri najbolje prijateljice iz rimskog otmjenog društva, koje, frustrirane dosadnim brakovima kojima nedostaje seksualna komponenta, problem nastoje riješiti preljubničkim aferama.

## Uloge
* Ursula Andress - Norma
* Virna Lisi - Luisa
* Claudine Auger - Esmerelda
* Marisa Mell - Paola
* Brett Halsey - Normin muž
* Jean-Pierre Cassel - Luisin muž
* Frank Wolff - Paolin muž
* Marco Guglielmi - Esmereldin muž
* Mario Adorf - Prometni policajac
* Vittorio Caprioli - Lopov
* Franco Fabrizi - Luisin ljubavnik
* Luciano Salce - Psihijatar
* Lando Buzzanca

## Vanjske veze
*
Il mantenuto

***Il mantenuto*** () je italijanska crno-bijela filmska komedija snimljena 1961. godine u režiji Uga Tognazzija. Protagonist, koga tumači sam Tognazzi, je skromni Rimljanin koji prilikom noćne šetnje psa slučajno upozna mladu prostitutku (čiji lik tumači Ilari Occhini) koja će ga uvući u svijet kriminala.

## Uloge
* Ugo Tognazzi - Stefano Garbelli
* Ilaria Occhini - Daniela
* Mario Carotenuto - Losi
* Marisa Merlini - Amalia
* Pinuccia Nava
* Armando Bandini
* Aldo Berti
* Mario Castellani
* Margarete Robsahm - Carla
* Olimpia Cavalli
* Consalvo Dell'Arti
* Vera Gambaccioni
* Renato Mambor
* Arrigo Peri
* Massimo Righi
* Gianni Musy
* Franco Giacobini
* Franco Ressel

## Vanjske veze

*
Joan Greenwood

**Joan Greenwood** (4. mart 1921 - 28. februar 1987) bila je britanska glumica, čija su specijalnost bili likovi otmjenih aristokratskih žena. Uglavnom je nastupala na pozornici, mada je ostvarila niz zapaženih nastupa u ealinškim filmskim komedijama. Bila je u braku sa glumcem Andréa Morella kome je rodila sina Christophera, također glumca.

## Filmografija

* *[[My Wife's Family (1941 film)|My Wife's Family]]* (1941)
* *[[He Found a Star]]* (1941)
* *[[The Gentle Sex]]* (1943)
* *[[Latin Quarter (film)|Latin Quarter]]* (1945)
* *[[They Knew Mr. Knight (film)|They Knew Mr. Knight]]* (1946)
* *[[A Girl in a Million]]* (1946)
* *[[The Man Within (film)|The Man Within]]* (1947)
* *[[The October Man]]* (1947)
* *[[The White Unicorn]]* (1947)
* *[[Saraband for Dead Lovers]]* (1948)
* *[[The Bad Lord Byron]]* (1949)
* *[[Whisky Galore! (film)|Whisky Galore!]]* (1949)
* *[[Kind Hearts and Coronets]]* (1949)
* *[[Flesh & Blood (1951 film)|Flesh & Blood]]* (1951)
* *[[The Man in the White Suit]]* (1951)
* *[[Young Wives' Tale]]* (1951)
* *[[Le Passe-muraille]]* (a.k.a. *Mr Peek-a-boo*) (film, 1951)
* *[[The Importance of Being Earnest (1952 film)|The Importance of Being Earnest]]* (1952)
* *[[Knave of Hearts (film)|Monsieur Ripois]]* (1954)
* *[[Father Brown (film)|Father Brown]]* (1954)
* *[[Moonfleet (1955 film)|Moonfleet]]* (1955)
* *[[Stage Struck (1958 film)|Stage Struck]]* (1958)
* *[[Mysterious Island (1961 film)|Mysterious Island]]* (1961)
* *[[The Amorous Prawn]]* (1962)
* *[[Tom Jones (1963 film)|Tom Jones]]* (1963)
* *[[The Moon-Spinners]]* (1964)
* *[[Barbarella (film)|Barbarella]]* (1968) (glas)
* *[[Girl Stroke Boy]]* (1971)
* *[[The Uncanny (film)|The Uncanny]]* (1977)
* *[[The Water Babies (film)|The Water Babies]]* (1978) (animirani film)
* *[[The Hound of the Baskervilles (1978 film)|The Hound of the Baskervilles]]* (1978)
* *[[At Bertram's Hotel]]* (1987)
* *[[Little Dorrit (film)|Little Dorrit]]* (1988)

## Izvori

## Vanjske veze
* 
* 
* 
* 
* 
* 
* Photographs of Joan Greenwood
* Screen Legends Joan Greenwood